**Thomas Larkin** (s. 31. joulukuuta 1990 Lontoo, Englanti, Yhdistynyt kuningaskunta) on italialais-yhdysvaltalainen jääkiekkopuolustaja, joka pelaa Saksan DEL-liigan Schwenninger Wild Wingsissä. Isokokoinen Larkin on pelityyliltään puolustava puolustaja. Hän laukoo oikealta.

Ura
---

### Seuraura

Larkin syntyi Lontoossa, mutta hän muutti perheineen Italian Vareseen ollessaan 4-vuotias. Larkin aloitti jääkiekkoilun HC Varesen joukkueessa. Hän kävi vuodet 2007–2009 New Hampshiressa Exeter High Schoolia, jonka joukkueen arvokkaimmaksi pelaajaksi Larkin valittiin vuonna 2009. Columbus Blue Jackets varasi hänet viidennellä kierroksella 137. pelaajana NHL:n varaustilaisuudessa 2009. Larkinista tuli kaikkien aikojen ensimmäinen NHL:ään varattu Italiassa kiekko-oppinsa saanut pelaaja.

Varauksensa jälkeen Larkin on pelannut vuodesta 2009 Colgaten yliopistojoukkueessa. Ensimmäisen kautensa 2009–2010 päätteeksi hän oli tehoilla 3+16=19 joukkueen tehokkain puolustaja. Kaudella 2010–2011 Larkinin teholukema +8 oli Colgaten paras. Kolmannen kautensa 2011–2012 päätteeksi hänet valittiin ECAC:n kolmanteen tähdistökentälliseen. Hän toimi kauden aikana myös Colgaten yliopistojoukkueen kapteenina.

Viimeisen yliopistokautensa 2012–2013 päätteeksi Larkin, huhtikuussa 2013 hän siirtyi Columbus Blue Jacketsin farmijoukkue Springfield Falconsin vahtuuteen pelaamaan AHL:n runkosarjan loppuun. Heinäkuussa Larkin teki kaksivuotisen tulokassopimuksen Blue Jacketsin kanssa. Hän pelasi kauden 2013–2014 suurimmaksi osaksi ECHL-joukkue Evansville Icemenissa, mutta osan kaudestaan myös Falconsissa, jossa otteluita kertyi yhteensä 19.

Kaudeksi 2015–2016 Larkin siirtyi KHL:n kroatialaisjoukkue Medveščak Zagrebin riveihin. Hän teki heinäkuussa 2016 joukkueen kanssa vuoden mittaisen jatkosopimuksen, mutta kesken kauden, helmikuussa 2017 2016–2017 Larkin siirtyi kuitenkin Medveščakin talousongelmien vuoksi loppukaudeksi Saksan DEL-liigan Adler Mannheimiin. Huhtikuussa hän teki joukkueen kanssa kaksivuotisen jatkosopimuksen.

Larkin oli kaudella 2017–2018 viidellä osumallaan Mannheimin eniten maaleja tehnyt puolustaja Sinan Akdagin kanssa. Mestarien liigassa hän oli kuudella syöttöpisteellään joukkueen paras syöttäjä Devin Setoguchin kanssa ja hän voitti Mannheimin sisäisen tehotilaston lukemalla +7. Joukkueen viimeiseksi jääneessä CHL-ottelussa, 7. marraskuuta 2017 vieraissa ruotsalaista Brynäs IF:ää vastaan Larkin taklasi vain 30 minuuttia ennen ottelun päätössummeria vastustajajoukkueen Daniel Paillea pimeästä kulmasta päähän, jonka jälkeen hän vielä tappeli Paillea puolustamaan lähteneen Lukas Kilströmin kanssa. Larkinille tuomittiin teoistaan yhteensä 50 jäähyminuuttia ja sittemmin neljän ottelun pelikielto CHL:ssä. Hän voitti liigan jäähypörssin yhteensä 58 minuutillaan. Paillen koko pelaajaura päättyi aivotärähdyksen vuoksi. Marraskuussa 2018 ruotsalaissyyttäjä Joakim Johansson ilmoitti nostavansa syytteen Larkinia vastaan pahoinpitelystä.

### Maajoukkueura

Larkin edusti Italiaa MM-kilpailuissa vuosina 2012, 2014 ja 2017. Viimeisimmässä turnauksessa valmennus valitsi hänet joukkueensa turnauksen yhdeksi kolmesta parhaasta pelaajasta. Hän pelasi myös I-divisioonan MM-kilpailuissa vuonna 2011 voittaen A-lohkon kultaa sekä IA-divisioonan MM-kilpailuissa vuosina 2016 ja 2018 voittaen hopeaa. Larkin jakoi vuoden 2016 turnauksessa myös Italian sisäisen tehotilaston voiton Joachim Ramoserin ja Giulio Scandellan kanssa lukemalla +3. Hänet valittiin turnauksen parhaaksi puolustajaksi. Vuoden 2018 turnauksessa Larkin jakoi kahdella osumallaan joukkueen sisäisen maalipörssin voiton Diego Kostnerin ja Giulio Scandellan kanssa. Hän pelasi myös Pyeonchangin olympiakisojen 2018 karsinnoissa. Yhteensä Larkin on pelannut 61 A-maaottelua tehopistein 6+7=13.

Larkin pelasi myös alle 18-vuotiaiden I-divisioonan MM-kilpailuissa vuosina 2007 ja 2008.

Muuta
-----

Larkinin isä on yhdysvaltalainen ja äiti italialainen. Thomas puhuu neljää eri kieltä; englantia, ranskaa, italiaa ja espanjaa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Exeter High | USHS | 28 | 1 | 7 | 8 | 5 | – | – | – | – | – | U18d1 | 4 | 1 | 2 | 3 | 6 |
| 2007–2008 | Exeter High | USHS | 29 | 6 | 15 | 21 | 18 | – | – | – | – | – | U18d1 | 5 | 3 | 0 | 3 | 20 |
| 2008–2009 | Exeter High | USHS | 35 | 14 | 38 | 52 | 30 | – | – | – | – | – |
| 2009–2010 | Colgate Univ. | ECAC | 33 | 3 | 16 | 19 | 32 | – | – | – | – | – |
| 2010–2011 | Colgate Univ. | ECAC | 41 | 5 | 6 | 11 | 41 | – | – | – | – | – | MMd1 | 4 | 1 | 0 | 1 | 0 |
| 2011–2012 | Colgate Univ. | ECAC | 37 | 4 | 10 | 14 | 48 | – | – | – | – | – | MM | 7 | 0 | 1 | 1 | 4 |
| 2012–2013 | Colgate Univ. | ECAC | 36 | 3 | 11 | 14 | 55 | – | – | – | – | – |
|  | Springfield Falcons | AHL | 7 | 1 | 0 | 1 | 2 | – | – | – | – | – |
| 2013–2014 | Springfield Falcons | AHL | 18 | 0 | 2 | 2 | 48 | 1 | 0 | 0 | 0 | 0 | MM | 7 | 0 | 1 | 1 | 4 |
|  | Evansville Icemen | ECHL | 33 | 3 | 17 | 20 | 60 | – | – | – | – | – |
| 2014–2015 | Springfield Falcons | AHL | 60 | 5 | 11 | 16 | 84 | – | – | – | – | – |
| 2015–2016 | Medveščak Zagreb | KHL | 34 | 2 | 3 | 5 | 56 | – | – | – | – | – | OQ | 3 | 0 | 1 | 1 | 0 |
|  |  |  |  |  |  |  |  |  |  |  |  |  | MMd1 A | 5 | 1 | 1 | 2 | 10 |
| 2016–2017 | Medveščak Zagreb | KHL | 58 | 2 | 3 | 5 | 78 | – | – | – | – | – | OQ | 3 | 0 | 0 | 0 | 0 |
|  | Adler Mannheim | DEL | 5 | 0 | 1 | 1 | 4 | 7 | 0 | 1 | 1 | 10 | MM | 7 | 0 | 0 | 0 | 4 |
| 2017–2018 | Adler Mannheim | DEL | 51 | 5 | 13 | 18 | 28 | 10 | 2 | 0 | 2 | 10 | MMd1 A | 5 | 2 | 0 | 2 | 0 |
| 2018–2019 | Adler Mannheim | DEL | 33 | 6 | 11 | 17 | 30 | 14 | 1 | 2 | 3 | 22 |
| 2019–2020 | Adler Mannheim | DEL | 29 | 1 | 8 | 9 | 36 | – | – | – | – | – |
| 2020–2021 | Adler Mannheim | DEL | 35 | 4 | 17 | 21 | 24 | 6 | 1 | 0 | 1 | 4 |
| 2021–2022 | Adler Mannheim | DEL | 50 | 6 | 10 | 16 | 39 | 9 | 0 | 0 | 0 | 4 | OQ | 3 | 0 | 0 | 0 | 0 |
| 2022–2023 | Adler Mannheim | DEL | 49 | 2 | 11 | 13 | 26 | 12 | 1 | 0 | 1 | 14 |
| 7 kautta | yhteensä | DEL | 252 | 24 | 71 | 95 | 187 | 58 | 5 | 3 | 8 | 64 |
| 3 kautta | yhteensä | AHL | 85 | 6 | 13 | 19 | 134 | 1 | 0 | 0 | 0 | 0 |
| 2 kautta | yhteensä | KHL | 92 | 4 | 6 | 10 | 134 | – | – | – | – | – |

Lähteet
-------

* Thomas Larkin The Internet Hockey Databasessa (englanniksi)
* Thomas Larkin Eurohockey-sivustolla (englanniksi)
* Thomas Larkin *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Thomas Larkin *Elite Prospects*. Everysport Media Group AB.  (englanniksi)
2. ↑  Prospects Thomas Larkin Player Profile *hockeysfuture.com*. CraveOnline Media, LLC, an Evolve Media, LLC company. Viitattu 15.5.2012. (englanniksi)
3. 1 2  Thomas Larkin The Internet Hockey Databasessa (englanniksi)
4. ↑  Blue Jackets sign defenseman Thomas Larkin to two-year, entry-level contract  5.7.2013. COLUMBUS, OHIO:  Columbus Blue Jackets. Viitattu 28.7.2013. (englanniksi)
5. ↑  Velika pobjeda za savršeni niz predsezone *medvescak.com*.  21.8.2015. KHL Medveščak Zagreb.  Arkistoitu 19.10.2015. Viitattu 22.8.2015. (kroatiaksi)
6. ↑  KHL-seura nappasi mielenkiintoisen maajoukkuepuolustajan Pohjois-Amerikasta *suomikiekko.com*.  22.8.2015. Nordic Sport Media. Viitattu 30.7.2017.
7. ↑  Larkin ostaje u obrani Medvjeda *medvescak.com*.  8.7.2016. KHL Medveščak Zagreb.  Arkistoitu 30.7.2017. Viitattu 30.7.2017. (kroatiaksi)
8. ↑  Adler vergeben elfte Ausländerlizenz *adler-mannheim.de*.  16.2.2017. Die Adler Mannheim Eishockey Spielbetriebs GmbH & Co. KG.  Arkistoitu 30.7.2017. Viitattu 30.7.2017. (saksaksi)
9. ↑  Adler verlängern mit Thomas Larkin *telekomeisterhockey.de*.  5.4.2017. Telekom Deutschland GmbH. Viitattu 30.7.2017. (saksaksi)
10. ↑  Valta, Ville-Veikko: Kammottava taklaus johtaa rikossyytteeseen Ruotsissa - Stanley Cup -voittajan ura ohi: "Yritän olla raivostumatta" *iltalehti.fi*.  7.11.2018. Alma Media Suomi Oy. Viitattu 12.12.2018.
11. ↑  Larkin, Thomas *NHL.com*. National Hockey League. Viitattu 12.12.2018. (englanniksi)